Publication: Magyar Közlöny
Issue: MK-2011-147 (Year: 2011, Number: 147)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 1257

a) Az 1984. szeptember 17-i Tanácsi Irányelv a tagállamoknak a hegesztett kivitelű ötvözetlen acél gázpalackokra vonatkozó jogszabályi közelítéséről (az EK Hivatalos Lapja, L 300, 1984.11.19.) P200 CSOMAGOLÁSI UTASÍTÁS P200 (folyt.) (folyt.) 2.3 A tulajdonosnak dokumentált bizonyítékot kell az illetékes hatóság rendelkezésére bocsátania arra nézve, hogy a töltőüzem megfelel a 2.1 pont előírásainak. 2.4 Ha a töltőüzem egy másik ADR Szerződő Fél területén van, a tulajdonosnak további dokumentált bizonyítékot kell adnia arra nézve, hogy a töltőüzemet a másik ADR Szerződő Fél illetékes hatósága megfelelő módon ellenőrzi. 2.5 A belső korrózió megelőzésére a palackokba csak jó minőségű gázok tölthetők,amelyeknél nagyon csekély a szennyeződés valószínűsége. Ez a követelmény teljesítettnek tekinthető, ha gáz korróziós szennyeződési szintje megfelel az EN 1440:2008 szabvány E.1 melléklet b betűje szerinti követelménynek. 3. Előírások a minősítésre és az időszakos vizsgálatra 3.1 A meglévő típusú vagy csoportba tartozó palackokat, amelyekre a 15 éves időköz engedélyezett és amelyekre a 15 éves időközt alkalmazzák is, a 6.2.3.5 bekezdés szerinti időszakos vizsgálatnak kell alávetni. Megjegyzés: A palackok csoportjának meghatározására lásd az 1.5 alponthoz fűzött megjegyzést. 3.2 Ha egy a 15 éves időközű palack az időszakos vizsgálat során nem viseli el a hidraulikus nyomáspróbát (pl. felhasad vagy szivárog), a tulajdonosnak meg kell vizsgálnia és jegyzőkönyvben kell rögzítenie a meghibásodás okát és hogy más palackok (pl. ugyanazon típusú vagy csoportba tartozó) is érintettek-e. Utóbbi esetben a tulajdonosnak erről tájékoztatnia kell az illetékes hatóságot. Az illetékes hatóságnak azután döntenie kell a megfelelő intézkedésekről, és erről minden ADR Szerződő Fél illetékes hatóságát értesítenie kell. 3.3 Ha az alkalmazott szabványban (lásd az 1.3 pontot) meghatározott belső korróziót tapasztalnak, a palackot ki kell vonni a használatból és nem adható további időköz sem a töltésre, sem a szállításra. 3.4 A 15 éves időközű palackok csak az EN 13152:2001 + A1:2003 vagy az EN 13153:2001 + A1:2003 szabvány szerint legalább 15 éves használatra tervezett és gyártott szelepekkel láthatók el. Az időszakos vizsgálat után a palackokat új szelepekkel kell ellátni, kivéve, hogy az EN 14912:2005 szabvány szerint felújított vagy bevizsgált kézi működtetésű szelepek ismételten visszahelyezhetők, ha további 15 év használatra alkalmasak. A felújítást vagy vizsgálatot csak a szelepek gyártója vagy műszaki útmutatása alapján az ilyen munkára minősített és dokumentált minőségbiztosítási rendszert működtető vállalkozás végezheti. 4. Jelölés Azokat a palackokat, amelyeknek az időszakos vizsgálatára e bekezdés szerint 15 éves időköz engedélyezett, kiegészítésképpen jól látható módon és olvashatóan el kell látni a „P15Y” jelöléssel. Ezt a jelölést el kell távolítani, ha a palackokra a továbbiakban nem engedélyezett a 15 éves időköz. Megjegyzés: Ezt a jelölést nem kell felvinni az 1.6.2.9, az 1.6.2.10 átmeneti előírások, ill. az ezen csomagolási utasítás 10) bekezdés „v” különleges csomagolási előírása 1) pontja hatálya alá tartozó palackokra. P200 CSOMAGOLÁSI UTASÍTÁS P200 (folyt.) (folyt.)

Source: https://magyarkozlony.hu/hivatalos-lapok/752b362481ee287032c01a5d001c94cc45812f44/dokumentumok/ad813455036bd25816467554b3dc23864d339b84/letoltes